AIŠKINAMASIS RAŠTAS

Dėl valstybės turto nurašymo ir likvidavimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą turtą bei jį likviduoti.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Bus nurašytas ir likviduotas netinkamas naudoti valstybės turtas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos Vyriausybės 2002 m. lapkričio 27 d. nutarimu Nr. 1856 „Dėl turto perdavimo“ Molėtų rajono savivaldybei buvo perduotas patikėjimo teise valdyti, naudoti ir disponuoti valstybei nuosavybės teise priklausantis ilgalaikis materialusis turtas - elektros energetikos objektai (elektros oro linijos, transformatorinės, transformatoriai), įrengti rajono ūkininkams iš kaimo rėmimo fondo lėšų. Šiuo metu turtas pagal panaudos sutartis yra perduotas AB „Energijos skirstymo operatorius“ (toliau ESO).

Molėtų rajono savivaldybės administracija 2023 m. gegužės 5 d. gavo ESO raštą Nr. 23KR-SD-4640 „Sprendimas dėl energetikos objektų išpirkimo“ (toliau – Raštas), kuriame nurodė, kuriuos energetikos objektus sutinka išpirkti.

Taip pat raštu informavo, kad atliko panaudos teise naudojamų energetikos objektų remonto arba demontavimo darbus:

* 1. 0,4 kV oro linijos 4 x A – 35, ilgis 44 m, iš KT G-124, pastatytos elektrifikuojant P. Narkevičienės sodybą, esančią Molėtų r. sav., Giedraičių sen., Šiupienių k. Nebuvo pastatyta oro linijos dalis;
  2. pakeitė transformatorių TMG-40, pastatytą elektrifikuojant R. Šeduikio ir P. Dragūno sodybas, esančias Molėtų r. sav., Giedraičių sen., Čivylių k.;
  3. demontavo 0,4 kV oro liniją 4 x A – 50, ilgis 555 m, iš KT A-514, pastatytą elektrifikuojant B. Paliunienės sodybą, esančią Molėtų r. sav., Luokesos sen., Pečiulių k.;
  4. demontavo 10 kV oro liniją 3 x As - 35, ilgis 523 m, pastatytą elektrifikuojant Ž. Raukšto sodybą, esančią Molėtų r. sav., Alantos sen., Zapijuvkos k.;
  5. demontavo 0,4 kV oro liniją 4 x A – 50, ilgis 54 m, pastatytą elektrifikuojant M. Dranseikos sodybą, esančią Molėtų r. sav., Alantos sen., Gaidamonių k.;
  6. demontavo 10 kV oro liniją 3 x As – 35, ilgis 10 m; 0,4 kV oro liniją 4 x A – 35, ilgis 74 m; komplektinę transformatorinę KT G-524, pastatytą elektrifikuojant J. Deveikos sodybą, esančią Molėtų r. sav., Giedraičių sen., Račkiškių k.;
  7. demontavo 0,4 kV oro liniją 4 x A – 35, ilgis 600 m, iš KT A – 453, pastatytą elektrifikuojant L. Šimonienės ir T. Stasiūnienės sodybas, esančias Molėtų r. sav., Balninkų sen., Aklušės k.

Visi darbai ir įrenginiai atlikti ESO lėšomis.

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2023 m. birželio 20 d. Merui pateikė siūlymą pripažinti netinkamu (negalimu) valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą elektros energetikos objektus ir elektros įrenginius. Molėtų rajono mero 2023 m. birželio 20 d. potvarkiu Nr. B3-179 „Dėl valstybės turto pripažinimo netinkamu (negalimu) naudoti“ turtas pripažintas sugedusiu, netinkamu naudoti.

Vadovaujantis Lietuvos Respublikos Vyriausybės 2001 m. spalio 19 d. nutarimo Nr. 1250 12.2 papunkčiu, atsižvelgus į tai, kad valstybės ilgalaikį turtą perdavusi valstybės įstaiga Utenos apskrities viršininko administracija yra likviduota, rašytinio sutikimo nurašyti ir likviduoti valstybės ilgalaikį turtą nereikia.